Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: 37/1992. (VI. 10.) AB határozata szolgáltatta, amely az
Paragraph Index: 470

c) A közszolgálati mûsorszolgáltatás anyagi függetlenségének biztosítására az Mtv. kétféle rendelkezést hozott: – egyrészt olyan elkülönített szervezetet hozott létre (az Alapot), amelyen keresztül bonyolódik a Testület és a Közalapítványok, valamint a Közalapítványok közvetítésével a közszolgálati mûsorszolgáltató részvénytársaságok finanszírozása (77. §), – másrészt a Testület, a Közalapítványok és a közszolgálati mûsorszolgáltató részvénytársaságok függetlenségét megalapozó több forrásból származó, „vegyes” pénzügyi alapot határozott meg (84. §). A fentieknek megfelelõen mondta ki a 77. § (5) bekezdése, hogy az Alap jogi személy, amelynek kezelõje a Testület. Ahhoz a törvényi rendelkezéshez, amely szerint az Alappal – az Mtv. szabályainak megfelelõen – a Testület rendelkezik, a miniszteri indokolás következményként hozzátette, hogy az Alap „nem része a központi költségvetésnek”.

Source: https://magyarkozlony.hu/hivatalos-lapok/d4ecf746ac720405c29440820aaff23579e17c66/dokumentumok/dbabb83048562f05181774350be7bf15a14576b6/letoltes